CELEX: 62011TN0333
Language: da
Date: 2011-06-24 00:00:00
Title: Sag T-333/11: Sag anlagt den 24. juni 2011 — Wessang mod KHIM — Greinwald (star foods)

10.9.2011   
            
            
               DA
            
            
               Den Europæiske Unions Tidende
            
            
               C 269/51
            
         Sag anlagt den 24. juni 2011 — Wessang mod KHIM — Greinwald (star foods)
   (Sag T-333/11)
   2011/C 269/114
   Stævningen er affattet på fransk
   
      Parter
   
   
      Sagsøger: Nicolas Wessang (Zimmerbach, Frankrig) (ved advokat A. Grolée)
   
      Sagsøgte: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Greinwald GmbH (Kempten, Tyskland
   
      Sagsøgerens påstande
   
   
               —
            
            
               Afgørelse truffet den 15. april 2011 af Kontoret for Harmonisering i det Indre Marked annulleres;
            
         
               —
            
            
               Det fastslås, at Kontoret for Harmonisering i det Indre Marked skal træffe de nødvendige foranstaltninger for at opfylde den dom, som annullerer ovennævnte afgørelse, og således tager indsigelse af 26. september 2005 fremsat af Nicolas Wessang mod ansøgningen om registrering af mærket STAR FOODS + design nr. 4 105 615 til følge.
            
         
               —
            
            
               Det fastslås, at Kontoret for Harmonisering i det Indre Marked skal træffe de nødvendige foranstaltninger for at opfylde den dom, som annullerer ovennævnte afgørelse, og således afviser ansøgningen om registrering af mærket STAR FOODS + design nr. 4 105 615 i sin helhed.
            
         
               —
            
            
               Det pålægges Greinwald GmbH og Kontoret for Harmonisering i det Indre Marked in solidum at betale alle de omkostninger og udgifter, som Nicolas Wessang har afholdt i forbindelse med indsigelsessagen, appelsagen og nærværende sag.
            
         
               —
            
            
               Det pålægges Greinwald GmbH at betale alle egne omkostninger og udgifter afholdt i forbindelse med indsigelsessagen, appelsagen og nærværende sag.
            
         
               —
            
            
               Det pålægges Kontoret for Harmonisering i det Indre Marked at betale alle egne omkostninger og udgifter afholdt i forbindelse med indsigelsessagen, appelsagen og nærværende sag.
            
         
      Søgsmålsgrunde og væsentligste argumenter
   
   
      Ansøger om EF-varemærket: Greinwald GmbH
   
      Det omhandlede EF-varemærke: Figurmærket »star foods« for varer i klasse 29, 30 og 32 — registreringsansøgning nr. 4 105 615
   
      Indehaver af det i indsigelsessagen påberåbte varemærke eller tegn: Nicolas Wessang.
   
      Det påberåbte varemærke eller tegn: Figurmærket og EF-ordmærket »STAR SNACKS« for varer i klasse 29, 30 og 31
   
      Indsigelsesafdelingens afgørelse: Der gives medhold i indsigelsen.
   
      Appelkammerets afgørelse: Indsigelsen forkastes; afgørelse truffet efter Rettens dom af 11. maj 2010 i sag T-492/08, Wessang mod Kontoret for Harmonisering i det Indre Marked — Greinwald (star foods).
   
      Søgsmålsgrunde: Nicolas Wessang gør gældende, at retten fandt, at der var en nærliggende risiko for forveksling mellem de to omhandlede mærker, og at Appelkammeret efter Rettens dom havde en bunden kompetence. Nicolas Wessang gør herefter gældende, at Appelkammeret har overskredet sine beføjelser ved at have genbehandlet sagen i sin helhed.